ສານ​ອາ​ຍາ​ສາ​ກົນ ອະ​ນຸ​ຍາດ​ໃຫ້​ສືບ​ສວນ ອາ​ຊະ​ຍະ​ກຳ ສົງ​ຄາມ ອັ​ຟ​ກາ​ນິ​ສ​ຖານ 
ສະ​ຫະ​ລັດ ໄດ້​ປະ​ຕິ​ເສດ​ຕໍ່​ການ​ຜັກ​ດັນ​ສຳ​ລັບ​ການ​ສືບ​ສວນ​ສອບ​ສວນ ອາ​ຊະ​ຍະ​ກຳ​ສົງ​ຄາມໃນ ອັ​ຟ​ກາ​ນິ​ສ​ຖານ​ ຢ່າງ​ຮຸນ​ແຮງ, ແລະ ບໍ່​ຮັບ​ຮູ້​ສານ​ອາ​ຍາ​ສາ​ກົນ.
ບັນດາຜູ້ພິພາກສາຢູ່ສານອາຍາສາກົນ ໄດ້ຕັດສິນໃນວັນພະຫັດນີ້ວ່າ ບັນດາໄອຍະການສາມາດດຳເນີນການສືບສວນສວນ ກ່ຽວກັບ ຄວາມໂຫດຮ້າຍທີ່ກໍ່ຂຶ້ນໂດຍທຸກຝ່າຍໃນສົງຄາມໃນປະເທດ ອັຟການິສຖານ ໄອຍະການ ຟາຕູ ເບັນຊູດາ ຢາກຈະເບິ່ງໃຫ້ໃກ້ຊິດຂຶ້ນກວ່າເກົ່າໃນການກະທຳຂອງກອງກຳລັງ ສະຫະລັດ, ກອງກຳລັງ ອັຟການິສຖານ ແລະ ນັກຮົບ ຕາລີບານ ໃນລະຫວ່າງຄວາມຂັດແຍ້ງທີ່ໄດ້ເລີ່ມຂຶ້ນໃນປີ 2001 ສານຂັ້ນຕ່ຳ ໄດ້ກີດກັ້ນຄວາມພະຍາຍາມດັ່ງກ່າວໃນປີກາຍນີ້, ໂດຍເວົ້າວ່າ ສານຄວນເອົາໃຈໃສ່ກັບຄະດີຕ່າງໆ ທີ່ມີໂອກາດນຳໄປສູ່ການດຳເນີນຄະດີຢ່າງປະສົບຄວາມສຳເລັດ ສະຫະລັດ ໄດ້ປະຕິເສດຕໍ່ການຜັກດັນສຳລັບການສືບສວນສອບສວນ ອາຊະຍະກຳສົງຄາມໃນ ອັຟການິສຖານ ຢ່າງຮຸນແຮງ, ແລະ ບໍ່ຮັບຮູ້ສານອາຍາສາກົນ ອັຟການິສຖານ ກໍໄດ້ຄັດຄ້ານເຊັ່ນກັນ, ໂດຍເວົ້າວ່າ ເຂົາເຈົ້າຈະດຳເນີນການສືບສວນຂອງເຂົາເຈົ້າເອງ ກຸ່ມສິດທິມະນຸດຕ່າງໆໄດ້ຍົກຍ້ອງສານອາຍາສາກົນຢ່າງວ່ອງໄວ ສຳລັບການສະໜັບສະໜູນສິດທິຕໍ່ການຮັບຜິດຊອບຂອງຜູ້ເຄາະຮ້າຍ, ແລະ ປູທາງໃຫ້ ສະຫະລັດ ຖືກນຳຕົວມາລົງໂທດສຳລັບການກະທຳຂອງເຂົາເຈົ້າເປັນຄັ້ງທຳອິດ ທ່ານນາງ ແຄັດເທີຣິນ ກາແລັກເກີ, ພະນັກງານໄອຍະການອາວຸໂສທີ່ສູນກາງເພື່ອສິດທິຕາມລັດຖະທຳມະນູນ ແລະ ຕົວແທນທາງກົດໝາຍຂອງຜູ້ເຄາະຮາຍຢູ່ສານ ອາຍາສາກົນ ໄດ້ກ່າວວ່າ “ມື້ນີ້, ສານອາຍາສາກົນໄດ້ເພີ່ມຄວາມມີຊີວິດຊີວາເຂົ້າໃນມົນຕາທີ່ວ່າບໍ່ມີໃຜຢູ່ເໜືອກົດໝາຍ ແລະ ໄດ້ຟື້ນຟູຄວາມຫວັງບາງຢ່າງທີ່ວ່າຄວາມຍຸຕິທຳແມ່ນຍັງມີຢູ່ ແລະ ຈະຖືກໃຊ້ກັບທຸກຄົນ ທ່ານນາງໄດ້ກ່າວວ່າ “ໃນການອະນຸມັດການສືບສວນທີ່ສຳຄັນ ແລະ ຖືກເລື່ອນເວລາຫຼາຍຄັ້ງ ກ່ຽວກັບ ອາຊະຍະກຳ ໃນ ແລະ ກ່ຽວຂ້ອງກັບ ອັຟການິສຖານ ນັ້ນ, ສານດັ່ງກ່າວໄດ້ໃຫ້ຄວາມກະຈ່າງແຈ້ງວ່າ ການແຊກແຊງທາງການເມືອງໃນການດຳເນີນການທາງກົດໝາຍນັ້ນ ແມ່ນຈະບໍ່ຖືກອະນຸຍາດໃຫ້ເກີດຂຶ້ນ ”